62020TO0771_INF
2021 m. lapkričio 10 d. Bendrojo Teismo (devintoji kolegija) nutartis
KS ir KD / Taryba ir kt.
(Byla T-771/20)
„Ieškinys dėl žalos atlyginimo – Bendra užsienio ir saugumo politika – Misija EULEX KOSOVO – Akivaizdus kompetencijos nebuvimas“
Bendra užsienio ir saugumo politika – Sąjungos teismo jurisdikcija – Ieškinys dėl žalos atlyginimo – Ieškinys, kuriuo siekiama, kad būtų atlyginta žala, patirta dėl Tarybos, Komisijos ir Europos išorės veiksmų tarnybos (EIVT) veiksmų ir neveikimo – Politiniai ar strateginiai klausimai, susiję su Sąjungos misijos veiklos, prioritetų ir išteklių nustatymu – Neįtraukimas
(ESS 24 straipsnio 1 dalies antra pastraipa ir 40 straipsnis; SESV 263, 265, 268 ir 275 straipsniai; Tarybos bendrieji veiksmai 2008/124)
(žr. 28–33, 39–42 punktus)
Dalykas
SESV 268 straipsniu grindžiamas prašymas, kuriuo siekiama, kad būtų atlyginta žala, kurią ieškovės patyrė dėl įvairių Tarybos, Komisijos ir EIVT veiksmų ir neveikimo įgyvendinant 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (OL L 42, 2008, p. 92) ir ypač vykdant tyrimus dėl ieškovių šeimos narių dingimo ir nužudymo 1999 m. Prištinoje (Kosovas) šios misijos metu.
Rezoliucinė dalis
1.
Atmesti ieškinį dėl to, kad Bendrasis Teismas akivaizdžiai nėra kompetentingas jį nagrinėti.
2.
KS ir KD padengia savo bei Europos Sąjungos Tarybos ir Europos Komisijos patirtas bylinėjimosi išlaidas.
3.
Europos išorės veiksmų tarnyba (EIVT) padengia savo bylinėjimosi išlaidas.